Ilmārs Sležis
Ilmārs Sležis (dzimis 1935. gada 31. decembrī, miris 1997. gada 8. oktobrī) bija latviešu mūzikas pedagogs, Balvu mūzikas skolas dibinātājs. Dzimis Nidā zvejnieku ģimenē. Mācījies Rucavas vidusskolā. No 1955. gada mācījās Emila Melngaiļa Liepājas mūzikas vidusskolas kordiriģēšanas klasē. 1959. gadā pēc sadales nokļuva Balvos, kuros nodzīvoja pārējo dzīves daļu. 1959. gadā kļuva par jaundibināmās Balvu mūzikas skolas direktoru, par kuru strādāja 38 mūža gadus. No 1961.līdz 1970. gadam studēja kordiriģēšanu Jāzepa Vītola Latvijas Valsts Konservatorijā. Bija pirmais mūzikas speciālists ar speciālo muzikālo izglītību Balvos. Balvu skolotāju kora ilggadīgs diriģents.